stanford-oval/wikipedia huggingface dataset:
พระเจ้าบรมวงศ์เธอ กรมหลวงนครไชยศรีสุรเดช
พระประวัติ > พระกำเนิด

จอมพล พระเจ้าบรมวงศ์เธอ กรมหลวงนครไชยศรีสุรเดช มีพระนามเดิมว่า พระเจ้าลูกยาเธอ พระองค์เจ้าจิรประวัติวรเดช เป็นพระราชบุตรลำดับที่ 18 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทับทิม พระสนมเอก (ธิดาของพระยาอัพภันตริกามาตย์ (ดิศ โรจนดิศ)) เมื่อวันอังคาร แรม 6 ค่ำ เดือน 12 ปีชวด อัฐศก จ.ศ. 1238 ตรงกับวันที่ 7 พฤศจิกายน พ.ศ. 2419 ในพระบรมมหาราชวัง ทรงมีพระกนิษฐาและพระกนิษฐภาดา ร่วมเจ้าจอมมารดาเดียวกัน 3 พระองค์ คือ
พระเจ้าบรมวงศ์เธอ กรมหลวงนครไชยศรีสุรเดช (พระองค์เจ้าจิรประวัติวรเดช)
พระเจ้าบรมวงศ์เธอ พระองค์เจ้าประเวศวรสมัย
พระเจ้าบรมวงศ์เธอ กรมหลวงสิงหวิกรมเกรียงไกร (พระองค์เจ้าวุฒิชัยเฉลิมลาภ)
พระประวัติ > ผนวช

วันศุกร์ที่ 8 พฤษภาคม พ.ศ. 2428 ได้ทรงผนวชเป็นสามเณร ณ พระอุโบสถ วัดพระศรีรัตนศาสดาราม พร้อมด้วยพระเจ้าลูกยาเธออีก 3 พระองค์ โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ ผนวชแล้วประทับ ณ วัดบวรนิเวศราชวรวิหาร แล้วลาสิกขาบทในวันศุกร์ที่ 29 พฤษภาคม ศกนั้น
พระประวัติ > การศึกษา

พระเจ้าลูกยาเธอ พระองค์เจ้าจิรประวัติวรเดช ทรงสำเร็จการศึกษาชั้นต้นที่โรงเรียนพระตำหนักสวนกุหลาบ เป็นพระราชโอรสกลุ่มแรกในพระบาทสมเด็จพระจุลจอมเกล้าเจ้าอยู่หัว ที่ทรงไปศึกษาต่อในทวีปยุโรป เมื่อ พ.ศ. 2428 พร้อมกัน 4 พระองค์ คือ
พระเจ้าลูกยาเธอ พระองค์เจ้ากิติยากรวรลักษณ์
พระเจ้าลูกยาเธอ พระองค์เจ้ารพีพัฒนศักดิ์
พระเจ้าลูกยาเธอ พระองค์เจ้าประวิตรวัฒโนดม
พระเจ้าลูกยาเธอ พระองค์เจ้าจิรประวัติวรเดช
พระเจ้าลูกยาเธอ พระองค์เจ้าจิรประวัติวรเดช ทรงศึกษาวิชาทหาร ที่ประเทศเดนมาร์ก เมื่อ พ.ศ. 2434 - 2437 ได้รับพระราชทานพระยศเป็นนายร้อยตรีแห่งกองทัพบกเดนมาร์ก จากนั้นทรงเข้าศึกษาในโรงเรียนชั้นสูงสำหรับนายทหารทั่วไป เมื่อทรงสอบวิชาทหารปืนใหญ่ได้แล้ว ใน พ.ศ. 2439 จึงออกไปฝึกราชการอยู่ในกรมทหารปืนใหญ่สนามของประเทศเดนมาร์กในการนี้ได้โปรดเกล้าฯ พระราชทานพระยศ ร้อยเอก เมื่อวันที่ 3 เมษายน พ.ศ. 2439
พระประวัติ > รับราชการ

เสด็จกลับประเทศไทยเมื่อ พ.ศ. 2440  เข้ารับราชการในกองทัพบกและกระทรวงกลาโหม ทรงดำรงตำแหน่งผู้บัญชาการกรมยุทธนาธิการ, ปลัดกองทัพบก, เสนาธิการทหารบก และเสนาบดีกระทรวงกลาโหม ทรงเป็นจอมพลพระองค์ที่สองของกองทัพบกสยาม
นอกจากนี้ในวันที่ 10 เมษายน รัตนโกสินทรศก 131 หรือตรงกับปี พ.ศ. 2455 ได้มีพระบรมราชโองการโปรดเกล้าฯ ให้ทรงเป็นผู้บังคับการพิเศษเสือป่า กองมณฑลนครไชยศรี
ขณะดำรงตำแหน่งเสนาบดีกระทรวงกลาโหมได้ทรงปรึกษากับสมเด็จพระอนุชาธิราช เจ้าฟ้าฯ กรมหลวงพิษณุโลกประชานาถ เสนาธิการทหารบก ถึงความจำเป็นที่ประเทศไทยจะต้องมีเครื่องบินไว้ใช้ป้องกันประเทศ เหมือนอย่างอารยประเทศ และริเริ่มจัดตั้งกองบินทหารบก ซึ่งในเวลาต่อมาได้พัฒนาเป็นกองทัพอากาศไทย ถึงวันที่ 11 พฤศจิกายน พ.ศ. 2454 โปรดให้เลื่อนเป็นพระเจ้าพี่ยาเธอ กรมหลวงนครไชยศรีสุรเดช ทรงศักดินา 15000 และได้รับพระบรมราชานุญาตให้แต่งเครื่องยศขุนตำรวจเอก ในกรมพระตำรวจเป็นกรณีพิเศษเมื่อวันที่ 12 มกราคม พ.ศ. 2456 หรือก่อนสิ้นพระชนม์เพียง 22 วัน
พระประวัติ > สิ้นพระชนม์

จอมพล พระเจ้าพี่ยาเธอ กรมหลวงนครไชยศรีสุรเดช ได้กราบถวายบังคมลาไปรักษาพระองค์และได้เสด็จออกจากพระนครที่ท่าราชวรดิษฐ์เมื่อย่ำรุ่งของวันที่ 11 มกราคม รัตนโกสินทรศก 130 หรือตรงกับปี พ.ศ. 2454 จากนั้นเมื่อพระอาการดีขึ้นจึงได้เสด็จนิวัติพระนคร กระทั่งสิ้นพระชนม์เมื่อวันที่ 4 กุมภาพันธ์ พ.ศ. 2457 เวลา 22:43 น. ที่ วังมหานาค สิริพระชันษา 37 ปี 89 วัน วันต่อมา เวลา 14:00 น. พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินโดยกระบวนรถม้าไป ณ วังพระเจ้าพี่ยาเธอ กรมหลวงนครไชยศรีสุรเดช พระราชทานน้ำสรงพระศพ ทรงสวมพระชฎาพระราชทาน เจ้าพนักงานเชิญพระศพขึ้นประดิษฐานบนพระแท่นแว่นฟ้าสองชั้น ประกอบพระโกศกุดั่นใหญ่ (พระราชทานพระเกียรติยศเป็นกรณีพิเศษ) แวดล้อมด้วยเครื่องสูง 5 ชั้น แล้วทรงทอดผ้าไตร พระสงฆ์มีสมเด็จพระมหาวีรวงศ์ (ยัง เขมาภิรโต) เป็นประธานสวดสดับปกรณ์ พระราชทานเครื่องประโคมประจำพระศพ พระพิธีธรรมสวดพระอภิธรรมมีกำหนด 3 เดือน
พระโอรส-พระธิดา

พระเจ้าบรมวงศ์เธอ กรมหลวงนครไชยศรีสุรเดช ทรงได้รับพระราชทานวังมหานาคจากสมเด็จพระพุทธเจ้าหลวงให้เป็นที่ประทับของพระองค์และเจ้าจอมมารดาทับทิมสืบมา ทรงเป็นต้นราชสกุล จิรประวัติ
พระเจ้าบรมวงศ์เธอ กรมหลวงนครไชยศรีสุรเดช เสกสมรสกับหม่อมเจ้าหญิงประวาศสวัสดี จิรประวัติ (ราชสกุลเดิม : โสณกุล ) (25 ธันวาคม พ.ศ. 2426 - 11 ธันวาคม พ.ศ. 2445) เมื่อวันที่ 12 สิงหาคม พ.ศ. 2441 มีพระราชธิดา คือ
หม่อมเจ้าหญิงวิมลปัทมราช จิรประวัติ (17 พฤษภาคม พ.ศ. 2442 - 3 กุมภาพันธ์ พ.ศ. 2508)
หม่อมเจ้าหญิงนิวาศสวัสดี จิรประวัติ (16 กรกฎาคม พ.ศ. 2443 - 28 มีนาคม พ.ศ. 2519)
หม่อมเจ้าประสบศรีจิรประวัติ จิรประวัติ (8 พฤศจิกายน พ.ศ. 2444 - 19 พฤศจิกายน พ.ศ. 2483)
หม่อมเจ้าหญิงไม่ปรากฏพระนาม
และหลังจากที่ชายาพระองค์แรกได้สิ้นชีพตักษัยลง จึงทรงเสกสมรสใหม่กับหม่อมเจ้าหญิงสุมนมาลย์ จิรประวัติ (ราชสกุลเดิม : โสณกุล) เมื่อวันที่ 28 เมษายน พ.ศ. 2447 ซึ่งหม่อมเจ้าหญิงสุมนมาลย์ (14 เมษายน พ.ศ. 2431 - 21 กุมภาพันธ์ พ.ศ. 2482) เป็นพระขนิษฐาร่วมพระบิดามารดาเดียวกันกับหม่อมเจ้าหญิงประวาศสวัสดี โดยเสด็จในกรมหลวงนครไชยศรีและหม่อมเจ้าหญิงสุมนมาลย์ทรงมีพระโอรสด้วยกัน 2 พระองค์ คือ
หม่อมเจ้านิทัศนาธร จิรประวัติ (9 มกราคม พ.ศ. 2449 - 3 มีนาคม พ.ศ. 2506)
หม่อมเจ้าขจรจิรพันธ์ จิรประวัติ (16 ตุลาคม พ.ศ. 2455 - 15 สิงหาคม พ.ศ. 2514) (เนื่องจากประสูติที่เมืองนอกจึงทรงมีพระนามลำลองว่าท่านชายนอก)
พระเกียรติยศ

| ธรรมเนียมพระยศของ พระเจ้าบรมวงศ์เธอ กรมหลวงนครไชยศรีสุรเดช |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกยาเธอ พระองค์เจ้าจิรประวัติวรเดช (7 พฤศจิกายน พ.ศ. 2419 – 25 พฤศจิกายน พ.ศ. 2443)
พระเจ้าลูกยาเธอ กรมหมื่นนครไชยศรีสุรเดช (25 พฤศจิกายน พ.ศ. 2443 – 23 ตุลาคม พ.ศ. 2453)
พระเจ้าพี่ยาเธอ กรมหมื่นนครไชยศรีสุรเดช (23 ตุลาคม พ.ศ. 2453 – 11 พฤศจิกายน พ.ศ. 2454)
พระเจ้าพี่ยาเธอ กรมหลวงนครไชยศรีสุรเดช (11 พฤศจิกายน พ.ศ. 2454 – 4 กุมภาพันธ์ พ.ศ. 2457)
ภายหลังสิ้นพระชนม์
พระเจ้าบรมวงศ์เธอ กรมหลวงนครไชยศรีสุรเดช (10 กรกฎาคม พ.ศ. 2478)
พระยศ

| พระเจ้าบรมวงศ์เธอ กรมหลวงนครไชยศรีสุรเดช |
| --- | --- |
รับใช้:  ไทย
แผนก/สังกัด: กองทัพบกสยาม กองเสือป่า
ชั้นยศ:  จอมพล นายกองตรี
พระยศ > พระยศทหาร

จอมพล
28 กันยายน พ.ศ. 2449 - นายพลเอก
15 พฤษภาคม พ.ศ. 2446 - นายพลโท
3 เมษายน พ.ศ. 2444 - นายพลตรี
21 กันยายน พ.ศ. 2441 - นายพันเอก
3 เมษายน พ.ศ. 2439 - นายร้อยเอก
พระยศ > ทหารรักษาวัง

1 มกราคม พ.ศ. 2454 - พันโท ในกรมทหารรักษาวัง
พระยศ > พระยศกรมพระตำรวจ

12 มกราคม พ.ศ. 2456 - ขุนตำรวจเอก (ขณะนั้นทรงมีพระยศเป็นจอมพลในกองทัพบก)
พระยศ > พระยศเสือป่า

29 มิถุนายน พ.ศ. 2454 - นายกองตรี (ขณะนั้นทรงมีพระยศเป็นนายพลเอกในกองทัพบก)
เครื่องราชอิสริยาภรณ์

พ.ศ. 2440 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2454 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2443 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้าวิเศษ (ป.จ.ว.)
พ.ศ. 2454 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2444 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2443 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2440 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2452 –  เหรียญจักรมาลา (ร.จ.ม.)
พ.ศ. 2444 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2434 –  เครื่องราชอิสริยาภรณ์ดอกคิริ
รัสเซีย :
พ.ศ. 2440 –  เครื่องราชอิสริยาภรณ์อเล็กซานเดอร์ เนฟสกี้ ชั้นที่ 1
สหราชอาณาจักรสวีเดนและนอร์เวย์ :
พ.ศ. 2440 –  เครื่องราชอิสริยาภรณ์นักบุญโอลาฟ ชั้นที่ 1
เดนมาร์ก :
พ.ศ. 2441 –  เครื่องราชอิสริยาภรณ์แดนเนอโบร ชั้นที่ 1
เบราน์ชไวค์ :
พ.ศ. 2452 –  เครื่องราชอิสริยาภรณ์สิงโตไฮน์ริช ชั้นที่ 1 (พิเศษ)
ปรัสเซีย :
พ.ศ. ไม่ปรากฏ –  เครื่องราชอิสริยาภรณ์นกอินทรีแดง ชั้นที่ 1
เครื่องราชอิสริยาภรณ์ > พระราชสมัญญานาม

พระบิดาแห่งกองทัพบกไทย
สนามกีฬาทอตนัมฮอตสเปอร์

| --- | --- |
ยูฟ่า  มุมมองทางอากาศจากทิศตะวันออกเฉียงใต้ เดือนตุลาคม ค.ศ. 2022
th
ชื่อเต็ม: สนามกีฬาทอตนัมฮอตสเปอร์
ที่ตั้ง: ทอตนัม, ลอนดอน, N17
ขนส่งมวลชน:  ไวต์ฮาร์ตเลน   บรูซโกรฟ   นอร์ทัมเบอร์แลนด์พาร์ก     เซเวนซิสเตอส์     ทอตนัมเฮล  
เจ้าของ: ทอตนัมฮอตสเปอร์
ผู้ดำเนินการ: ทอตนัมฮอตสเปอร์
ความจุ: 62,850 ที่นั่ง
สถิติผู้ชม: ฟุตบอล (พรีเมียร์ลีก): 62,027 (ทอตนัมฮอตสเปอร์ พบกับ อาร์เซนอล, 12 พฤษภาคม ค.ศ. 2022) อเมริกันฟุตบอล (เอ็นเอฟแอล): 61,273 (แจ็คสันวิลล์จากัวส์ พบกับ บัฟฟาโลบิลส์, 8 ตุลาคม ค.ศ. 2023)
ขนาดสนาม: 105 เมตร × 68 เมตร (114.8 หลา × 74.4 หลา)
พื้นผิว: กราสมาสเตอร์ (ฟุตบอล) เทิร์ฟเนชัน (เอ็นเอฟแอล)
การก่อสร้าง
ก่อสร้าง: ค.ศ. 2016–2019
เปิดใช้สนาม: 3 เมษยน ค.ศ. 2019
งบประมาณในการก่อสร้าง: 1 พันล้านปอนด์ (โครงการทั้งหมด)
สถาปนิก: ปอปปูลัส
วิศวกรโครงสร้าง: บูโร แฮปโพลด์  ชไลช์ แบร์เกอร์มันน์ (หลังคา) เอสซีเอ็กซ์ (สนามแบบพับเก็บได้)
ผู้รับเหมาทั่วไป: เมซ
สนามกีฬาทอตนัมฮอตสเปอร์สเตเดียม (อังกฤษ: Tottenham Hotspur Stadium) เป็นสนามเหย้าของทอตนัมฮอตสเปอร์ ตั้งอยู่ในลอนดอนเหนือ ประเทศอังกฤษ สร้างในพื้นที่เดิมของสนามไวท์ฮาร์ทเลน โดยมีความจุ 62,062 ที่นั่ง เป็นสนามฟุตบอลที่ใหญ่ที่สุดในกรุงลอนดอน โดยถูกออกแบบให้เป็นสนามกีฬาอเนกประสงค์ ที่นอกจากจะใช้เป็นสนามฟุตบอลแล้วยังสามารถใช้จัดการแข่งขันกีฬาอเมริกันฟุตบอล กีฬาประเภทอื่น ๆ รวมถึงกิจกรรมต่าง ๆ ได้อีกด้วย
แหล่งข้อมูลอื่น

เว็บไซต์อย่างเป็นทางการ เก็บถาวร 2019-11-05 ที่ เวย์แบ็กแมชชีน
| ด ค กสโมสรฟุตบอลทอตนัมฮอตสเปอร์ |
| --- | --- |
 ผู้เล่น  ผู้จัดการทีม  ทีมสำรองและทีมเยาวชน  บันทึกและสถิติ  เกียรติประวัติ  ฤดูกาลปัจจุบัน  ผู้สนับสนุน 
ประวัติ:  ประวัติ  ฤดูกาล  ผลงานระดับทวีป 
สนามเหย้า:  ไวต์ฮาร์ตเลน  สนามกีฬาเวมบลีย์  สนามกีฬาทอตนัมฮอตสเปอร์ 
คู่ปรับ:  ดาร์บีลอนดอนเหนือ  การแข่งขันกับสโมสรฟุตบอลเชลซี 
เพลง:  "กลอรีกลอรี, ทอตนัมฮอตสเปอร์"  "ฮอตช็อตทอตนัม!"  "Nice One Cyril"  "Ossie's Dream (Spurs Are on Their Way to Wembley)"  "ทอตนัม, ทอตนัม"  "เวนเดอะเยียร์เอ็นดส์อินวัน" 
สื่อ:  ออลออร์นอทติง  โดสกลอรีกลอรีเดยส์ 
อื่น ๆ:  โครงการพัฒนานอร์ทัมเบอร์แลนด์  ทีมในซูเปอร์ลีกฟอร์มูลา  สโมสรฟุตบอลหญิงทอตนัมฮอตสเปอร์  สถานีรถไฟไวต์ฮาร์ตเลน 
  หมวดหมู่   คอมมอนส์ 
| ด ค กสนามแข่งขันในพรีเมียร์ลีก |
| --- | --- |
ปัจจุบัน:  กูดิสันพาร์ก  เคนิลเวิร์ทโรด  เครเวนคอตทิจ  ซิตีกราวด์  ซิตีออฟแมนเชสเตอร์  เซนต์เจมส์พาร์ก  เซลเฮิสต์พาร์ก  ดีนคอร์ต  ทอตนัมฮอตสเปอร์  เทิร์ฟมัวร์  บรามอลล์เลน  เบรนต์ฟอร์ดคอมมิวนิตีสเตเดียม  ฟัลเมอร์  มอลินิว  ลอนดอนสเตเดียม  วิลลาพาร์ก  สแตมฟอร์ดบริดจ์  เอมิเรตส์สเตเดียม  แอนฟีลด์  โอลด์แทรฟฟอร์ด 
อดีต:  เบ็ต365 สเตเดียม  Bloomfield Road  Boundary Park  คาร์ดิฟฟ์ซิตีสเตเดียม  แคร์โรว์โรด  County Ground  ดีดับเบิลยูสเตเดียม  อีวุดพาร์ก  Fratton Park  ฮิลส์โบโร  KCOM Stadium  เกิร์กลีส์  ลิเบอร์ตีสเตเดียม  ลอฟตัสโรด  มาเดสกีสเตเดียม  Oakwell  Portman Road  ไพรด์พาร์ก  ริเวอร์ไซด์  สเตเดียมออฟไลต์  เซนต์แอนดรูว์  University of Bolton Stadium  เดอะฮอว์ทอนส์  The Valley  Valley Parade  วิคาริจโรด  เวมบลีย์  คิงเพาเวอร์สเตเดียม  เซนต์แมรีส์สเตเดียม  เอลแลนด์โรด 
ถูกทำลาย:  Ayresome Park  Baseball Ground  บุลินกราวนด์  Burnden Park  The Dell  Filbert Street  ไฮบิวรี  Highfield Road  เมนโรด  Roker Park  ไวต์ฮาร์ตเลน
สุรชัย จตุรภัทรพงษ์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สุรชัย จตุรภัทรพงศ์
วันเกิด:  20 พฤศจิกายน พ.ศ. 2512 (55 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.71 m (5 ft 7 1⁄2 in)
ตำแหน่ง:  กองกลางตัวรุก
สโมสรอาชีพ*
| ปี |  ทีม |  ลงเล่น |  (ประตู) |
| 2534–2540 |  ธนาคารกสิกรไทย |  189 |  (32) |
| 2541–2543 |  ตลาดหลักทรัพย์ |  70 |  (12) |
| 2544–2545 |  กอมบัคยูไนเต็ด |  32 |  (5) |
| 2546–2548 |  โฮม ยูไนเต็ด |  80 |  (10) |
| รวม |   |  371 |  (59) |
ทีมชาติ
| 2534–2545 |  ไทย |  86 |  (7) |
จัดการทีม
2552–2553:  บางกอกกล๊าส
2554–2556:  ไทย (ผู้ช่วยผู้ฝึกสอน)
2555:  บางกอกกล๊าส
2555–2557:  ชัยนาท ฮอร์นบิล
2556:  ไทย
2560:  บางกอกกล๊าส (รักษาการ)
2560–:  บีจี ปทุม ยูไนเต็ด (ผู้อำนวยการ)
2565:  บีจี ปทุม ยูไนเต็ด (รักษาการ)
2567–2568:  บีจี ปทุม ยูไนเต็ด (หัวหน้าผู้ฝึกสอน)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สุรชัย จตุรภัทรพงศ์ ชื่อเล่น ง้วน (เกิดวันที่ 20 พฤศจิกายน พ.ศ. 2512) อดีตนักฟุตบอลชาวไทย ปัจจุบันเป็นผู้อำนวยการของบีจี ปทุม ยูไนเต็ดในไทยลีก และเคยดำรงตำแหน่งหัวหน้าผู้ฝึกสอนของทีมอีกด้วย สมัยที่เป็นนักเตะเขาเป็นผู้เล่นกองกลางที่มีชื่อเสียงสามารถยิงประตูได้ 7 ประตูให้กับทีมชาติ โดยเล่นให้กับทีมชาติระหว่าง พ.ศ. 2534–2545
ประตูในนามทีมชาติ

| # | วันที่ | สถานที่ | คู่แข่งขัน | คะแนน | ผลการแข่งขัน | รายการแข่งขัน |
| --- | --- | --- | --- | --- | --- | --- |
| 1. | 4 ธันวาคม พ.ศ. 2538 | เชียงใหม่, ประเทศไทย |  อินโดนีเซีย | 2-1 | ชนะ | ซีเกมส์ 1995 |
| 2. | 4 ธันวาคม พ.ศ. 2538 | เชียงใหม่, ประเทศไทย |  อินโดนีเซีย | 2-1 | ชนะ | ซีเกมส์ 1995 |
| 3. | 7 กรกฎาคม พ.ศ. 2539 | สิงคโปร์ |  พม่า | 7-1 | ชนะ | เอเชียนคัพ 1996 รอบคัดเลือก |
| 4. | 7 กรกฎาคม พ.ศ. 2539 | สิงคโปร์ |  พม่า | 7-1 | ชนะ | เอเชียนคัพ 1996 รอบคัดเลือก |
| 5. | 21 พฤศจิกายน พ.ศ. 2541 | กรุงเทพ, ประเทศไทย |  เติร์กเมนิสถาน | 3-3 | เสมอ | เกมกระชับมิตร |
| 6. | 12 ธันวาคม พ.ศ. 2541 | กรุงเทพ, ประเทศไทย |  กาตาร์ | 1-2 | แพ้ | เอเชียนเกมส์ 1998 |
| 7. | 30 กรกฎาคม พ.ศ. 2542 | บันดาร์เซอรีเบอกาวัน, ประเทศบรูไน |  ฟิลิปปินส์ | 9-0 | ชนะ | ซีเกมส์ 1999 |
เดอะเดล

| --- | --- |
นอกสนามเดอะเดลในปี 2000
th
ที่ตั้ง: มิลตันโรด, เซาแทมป์ตัน, แฮมป์เชอร์, อังกฤษ
พิกัด: 50°54′53″N 001°24′47″W﻿ / ﻿50.91472°N 1.41306°W﻿ / 50.91472; -1.41306﻿ (The Dell)
เจ้าของ: Southampton Leisure Holdings PLC
ผู้ดำเนินการ: สโมสรฟุตบอลเซาแทมป์ตัน
ชนิด: สนามฟุตบอล
ความจุ: 15,200
พื้นผิว: หญ้า
การก่อสร้าง
ลงเสาเข็ม: 1897
เปิดใช้สนาม: กันยายน 1898
ต่อเติม: 1927, 1929, 1980s, 1990s
ปิด: พฤษภาคม 2001
ทำลาย: มิถุนายน – 13 กรกฎาคม 2001
งบประมาณในการก่อสร้าง: £7,000 – £9,000
สถาปนิก: อาร์ชิบัลด์ ลีทช์ (อัฒจันทร์ด้านตะวันตก)
การใช้งาน
สโมสรฟุตบอลเซาแทมป์ตัน (1898–2001)
เดอะเดล เป็นสนามเหย้าของสโมสรฟุตบอลเซาแทมป์ตัน ตั้งแต่ปี 1898 จนถึงปี 2001
สนามแห่งใหม่

ตั้งแต่ปี 1896 เซาแทมป์ตันได้เช่าสนามกีฬาเคาน์ตีกราวด์จากสโมสรคริกเก็ตแฮมป์เชียร์เคาน์ตี หลังจากย้ายออกจากสนามอันเทโลปกราวนด์ในช่วงฤดูร้อนปี 1896 เนื่องจากสโมสรต้องจ่ายค่าเช่าสนามปีละ 200 ปอนด์ ทำให้สโมสรมีปัญหาทางการเงิน สโมสรจึงพิจารณาที่จะรวมกับสโมสรฟรีแมนเทิล และย้ายไปใช้สนามที่เชอร์เลย์ เพื่อลดภาระค่าใช้จ่าย แผนการควบรวมกิจการล้มเหลวลง แต่ในการประชุมใหญ่เมื่อเดือนมิถุนายน 1897 สมาชิกได้รับแจ้งว่า 'มีที่ดินแปลงหนึ่งอยู่ในการพิจารณาของคณะกรรมการ' ซึ่งหมายความว่า คณะกรรมการกำลังพิจารณาที่จะสร้างสนามแห่งใหม่ในที่ดินแปลงดังกล่าว
ในการประชุมผู้ถือหุ้นเมื่อวันที่ 11 พฤศจิกายน 1897 ประธานสโมสรในขณะนั้นได้กล่าวว่า:
...หากทุกอย่างเป็นไปด้วยดี ในฤดูกาลหน้า บริษัทก็จะได้ครอบครองที่ดินผืนนี้ ซึ่งขณะนี้อยู่ในมือของจอร์จ โทมัส เอสไควร์
เทศมณฑล (ไต้หวัน)

| เทศมณฑล 縣 |
| --- | --- |
เทศมณฑลแสดงด้วยพื้นที่สีเขียว
หมวดหมู่: นครปกครองโดยตรง เทศมณฑล และนครภายใต้มณฑล
ที่ตั้ง: พื้นที่เสรีของสาธารณรัฐจีน
จำนวน: 13
ประชากร: 13,089–1,272,939 คน
พื้นที่: 29–4629 ตร.กม.
การปกครอง: องค์การบริหารเทศมณฑล สภาเทศมณฑล
หน่วยการปกครอง: นคร/เมือง/ตำบล
เทศมณฑล หรือในรัฐธรรมนูญเรียกว่า hsien (เซี่ยน) เป็นหน่วยการปกครองประเภทหนึ่งในสาธารณรัฐจีน (ประเทศไต้หวัน) ตามโครงสร้างการบริหารของไต้หวัน เทศมณฑลอยู่ในระดับเดียวกับนครภายใต้มณฑล
เทศมณฑลเคยอยู่ภายใต้การปกครองของมณฑล แต่ในปี 1998 หน่วยงานการบริหารของมณฑลก็ได้รับการปรับปรุงให้คล่องตัวขึ้นและลดขนาดให้เป็นองค์กรที่ไม่มีอำนาจปกครองตนเอง จนปี 2018 หน่วยงานการบริหารของมณฑลทั้งหมดก็ได้ถูกยกเลิกอย่างเป็นทางการ ทำให้ในปัจจุบัน เทศมณฑล และนครภายใต้มณฑล (ซึ่งเปลี่ยนชื่อเรียกให้สั้นลงเป็น "นคร") ถือเป็นเขตการปกครองระดับบนสุดที่กำกับโดยรัฐบาลกลางของไต้หวัน
เทศมณฑลในปัจจุบัน

ปัจจุบันมี 13 เทศมณฑล ดังนี้
| ชื่อ | อักษรจีน | ฮั่นยฺหวี่พินอิน | เวด-ไจลส์ | ทงย่งพินอิน | เป่อ่วยจี ภาษาฮกเกี้ยน | พักฟ้าซื้อ ภาษาฮากกา | ที่ตั้งศาลาว่าการ | ที่ตั้งศาลาว่าการ | มณฑล (ในนาม) |
| --- | --- | --- | --- | --- | --- | --- | --- | --- | --- |
| จางฮว่า | 彰化縣 | Zhānghuà | Chang¹-hua⁴ | Jhanghuà | Chiang-hòa หรือ Chiong-hòa | Chông-fa | นครจางฮว่า | 彰化市 | มณฑลไต้หวัน |
| เจียอี้ | 嘉義縣 | Jiāyì | Chia¹-i⁴ | Jiayì | Ka-gī | Kâ-ngi | นครไท่เป่า | 太保市 | มณฑลไต้หวัน |
| ซินจู๋ | 新竹縣 | Xīnzhú | Hsin¹-chu² | Sinjhú | Sin-tek | Sîn-chuk | นครจู๋เป่ย์ | 竹北市 | มณฑลไต้หวัน |
| ฮวาเหลียน | 花蓮縣 | Huālián | Hua¹-lien² | Hualián | Hoa-lian หรือ Hoa-liân | Fâ-lièn | นครฮวาเหลียน | 花蓮市 | มณฑลไต้หวัน |
| จินเหมิน | 金門縣 | Jīnmén | Chin¹-mên² | Jinmén | Kim-mn̂g | Kîm-mùn | เมืองจินเฉิง | 金城鎮 | มณฑลฝูเจี้ยน |
| เหลียนเจียง | 連江縣 | Liánjiāng | Lien²-chiang¹ | Liánjiang | Liân-kang | Lièn-kông | ตำบลหนานกัน | 南竿鄉 | มณฑลฝูเจี้ยน |
| เหมียวลี่ | 苗栗縣 | Miáolì | Miao²-li⁴ | Miáolì | Biâu-le̍k หรือ Miâu-le̍k | Mèu-li̍t | นครเหมียวลี่ | 苗栗市 | มณฑลไต้หวัน |
| หนานโถว | 南投縣 | Nántóu | Nan²-tʻou² | Nántóu | Lâm-tâu | Nàm-thèu | นครหนานโถว | 南投市 | มณฑลไต้หวัน |
| เผิงหู | 澎湖縣 | Pénghú | Pʻêng²-hu² | Pénghú | Phîⁿ-ô͘  หรือ Phêⁿ-ô͘ | Phàng-fù | นครหม่ากง | 馬公市 | มณฑลไต้หวัน |
| ผิงตง | 屏東縣 | Píngdōng | Pʻing²-tung¹ | Píngdong | Pîn-tong | Phìn-tûng | นครผิงตง | 屏東市 | มณฑลไต้หวัน |
| ไถตง | 臺東縣 | Táidōng | Tʻai²-tung¹ | Táidong | Tâi-tang | Thòi-tûng | นครไถตง | 臺東市 | มณฑลไต้หวัน |
| อี๋หลาน | 宜蘭縣 | Yílán | I²-lan² | Yílán | Gî-lân | Ngì-làn | นครอี๋หลาน | 宜蘭市 | มณฑลไต้หวัน |
| ยฺหวินหลิน | 雲林縣 | Yúnlín | Yün²-lin² | Yúnlín | Hûn-lîm | Yùn-lìm | นครโตวลิ่ว | 斗六市 | มณฑลไต้หวัน |
จากมาตรา 9 ในบทบัญญัติเพิ่มเติมของรัฐธรรมนูญแห่งสาธารณรัฐจีน ซึ่งวางระเบียบโดยรัฐบัญญัติการปกครองท้องถิ่น แต่ละเทศมณฑลจะมีคณะบริหารที่นำโดยผู้ว่าการเทศมณฑลที่มาจากเลือกตั้ง และสภาเทศมณฑลที่มาจากเลือกตั้งซึ่งทำหน้าที่ฝ่ายนิติบัญญัติ
ดูเพิ่ม

เขตการปกครองของไต้หวัน (ค.ศ. 1895–1945)
จังหวัดของประเทศญี่ปุ่น
อำเภอของประเทศจีน
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
สาธารณรัฐจีน
| พื้นที่เสรี | พื้นที่เสรี | พื้นที่เสรี | พื้นที่เสรี | พื้นที่เสรี | พื้นที่เสรี | พื้นที่เสรี | แผ่นดินใหญ่ |
| นครปกครองโดยตรง | นครปกครองโดยตรง | มณฑล | มณฑล | มณฑล | มณฑล | มณฑล | ไม่ได้ปกครอง |
| นครปกครองโดยตรง | นครปกครองโดยตรง | นคร | เทศมณฑล | เทศมณฑล | เทศมณฑล | เทศมณฑล | ไม่ได้ปกครอง |
| เขต | เขตชนพื้นเมืองภูเขา | เขต | นครภายใต้เทศมณฑล | เมือง | ตำบล | ตำบลชนพื้นเมืองภูเขา | ไม่ได้ปกครอง |
| หมู่บ้านในเมือง | หมู่บ้านในเมือง | หมู่บ้านในเมือง | หมู่บ้านในเมือง | หมู่บ้านในเมือง | หมู่บ้านชนบท | หมู่บ้านชนบท | ไม่ได้ปกครอง |
| ละแวก | ละแวก | ละแวก | ละแวก | ละแวก | ละแวก | ละแวก | ไม่ได้ปกครอง |
↑  เรียกอีกอย่างว่า พื้นที่ไต้หวัน หรือ พื้นที่ไถ-หมิ่น (จีน: 臺閩地區; แปลตรงตัว: "เขตไต้หวัน–ฝูเจี้ยน")
↑  แผ่นดินใหญ่ในที่นี้ประกอบด้วย จีนแผ่นดินใหญ่ ทิเบต และมองโกเลียนอก (ก่อนหน้านี้)
1 2 3 4 5 6 7 8  มีฝ่ายบริหารและฝ่ายนิติบัญญัติมาจากการเลือกตั้ง
1 2 3  นครปกครองโดยตรง, นคร, และนครภายใต้เทศมณฑล ทั้งหมดนี้ในภาษาจีนเรียกว่า ชื่อ (จีน: 市; พินอิน: shì; แปลตรงตัว: "นคร")
↑  ปัจจุบันเป็นมณฑลในนาม การปกครองระดับมณฑลได้ถูกยกเลิกแล้ว
↑  จากรัฐธรรมนูญสาธารณรัฐจีน พื้นที่แผ่นดินใหญ่มีโครงสร้างการปกครองเดียวกันกับพื้นที่เสรี ซึ่งปัจจุบันอยู่ภายใต้การควบคุมของพรรคคอมมิวนิสต์จีน โดยมีโครงสร้างที่แตกต่างกับของสาธารณรัฐจีน
↑  บางครั้งก็เรียกว่า นครภายใต้มณฑล (จีน: 省轄市) เพื่อที่จะแยกความแตกต่างจาก นครปกครองโดยตรง และนครภายใต้เทศมณฑล
1 2 3 4 5  มีผู้อำนวยการเขตที่มาจากการแต่งตั้ง เพื่อบริหารจัดการกิจการท้องถิ่น และดำเนินงานที่ได้รับมอบหมายจากหน่วยงานที่สูงกว่า
1 2  มีผู้ใหญ่บ้านที่มาจากการเลือกตั้ง เพื่อบริหารจัดการกิจการท้องถิ่น และดำเนินงานที่ได้รับมอบหมายจากหน่วยงานที่สูงกว่า
แหล่งข้อมูลอื่น

| ด ค กเขตการปกครองระดับที่สองของประเทศในทวีปเอเชีย |
| --- | --- |
 อัฟกานิสถาน  บังกลาเทศ  ภูฏาน รัฐบาลท้องถิ่น  เทศบาล  บรูไน  กัมพูชา  จีน  อียิปต์1  จอร์เจีย1  อินเดีย  อินโดนีเซีย1  อิหร่าน  อิรัก  อิสราเอล  ญี่ปุ่น กิ่งจังหวัด  อำเภอ  จอร์แดน  คาซัคสถาน1  เกาหลี  เกาหลีใต้ นคร  อำเภอ  เขต  คูเวต  คีร์กีซสถาน  ลาว  เลบานอน  มาเลเซีย  Mongolia  พม่า  เนปาล  โอมาน  ปากีสถาน  ฟิลิปปินส์  กาตาร์  รัสเซีย1  ซาอุดีอาระเบีย  ศรีลังกา  ซีเรีย  ไต้หวัน เทศมณฑล  นคร  ทาจิกิสถาน  ไทย  ติมอร์-เลสเต (ติมอร์ตะวันออก)  ตุรกี1  เติร์กเมนิสถาน  อุซเบกิสถาน  เวียดนาม  เยเมน 
1มีพื้นที่ส่วนหนึ่งอยู่นอกทวีปเอเชียรายชื่อเขตการปกครอง
โรงพยาบาลชุมแพ

| โรงพยาบาลชุมแพ |
| --- | --- |
Chum Phae Hospital

ประเภท: รัฐ (โรงพยาบาลทั่วไป-S)
ที่ตั้ง: เลขที่ 82 หมู่ที่ 8 ถนนมลิวรรณ ตำบลชุมแพ อำเภอชุมแพ จังหวัดขอนแก่น 40130
ข้อมูลทั่วไป
ก่อตั้ง: พ.ศ.2507
สังกัด: กระทรวงสาธารณสุข
ผู้อำนวยการ: นายแพทย์ธนนิตย์ สังคมกำแหง
จำนวนเตียง: 400 เตียง
แพทย์: 42 คน
บุคลากร: 559 คน
เว็บไซต์: https://cphos.go.th/
โรงพยาบาลชุมแพ เป็นโรงพยาบาลทั่วไป (S) ประจำอำเภอชุมแพ จังหวัดขอนแก่น ประเภททุติยภูมิ(Secondary Care) ให้บริการรักษาทั้งผู้ป่วยในและผู้ป่วยนอก
ประวัติ

โรงพยาบาลชุมแพ ได้รับอนุมัติให้ทำการก่อสร้างในปีงบประมาณ 2507 โดยยกฐานนะจากสถานีอนามัยชั้นสอง เป็นสถานีอนามัยชั้น 1 และได้ก่อสร้างเสร็จเมื่อวันที่ 1 กุมภาพันธ์ พ.ศ. 2508 โดยมี นายแพทย์ ศรีธร ศาสตรี เป็นนายแพทย์หัวหน้าสถานีอนามัย ปี 2517 ได้รับการยกฐานะให้เป็นศูนย์การแพทย์และอนามัยโดยมี นายแพทย์ศรีธร ศาสตรีเป็นผู้อำนวยการศูนย์ฯ ปี 2519 ได้รับการยกฐานะเป็นโรงพยาบาล 10 เตียง ปี 2520 ได้รับงบประมาณขยายเป็นโรงพยาบาล 30 และได้ย้ายสถานที่ตั้งจากเดิมไปอยู่อีกฝั่งตรงข้าม ซึ่งเป็นที่ดินราชพัสดุอยู่ติดกับแขวงการทางขอนแก่นที่ 2 ชุมแพ การก่อสร้างแล้วเสร็จในปี 2522 และเปิดให้บริการเมื่อเดือน กรกฎาคม 2523 โดยมีนายแพทย์อุทัย อุโฆษณาการ เป็นผู้อำนวยการ และทำการเปิดเป็นทางการเมื่อวันที่ 14 มกราคม 2524
ปี 2525 ได้รับงบประมาณขยายเป็นโรงพยาบาลชุมชน 60 เตียง การก่อสร้างแล้วเสร็จเมื่อเดือนกรกฎาคม 2526 และเปิดดำเนินการมาจนถึงปัจจุบันโดยมีนาย แพทย์อุทัย อุโฆษณาการ เป็นผู้อำนวยการและได้รับงบประมาณให้ขยายเป็นโรงพยาบาล 120 ในปี 2538 ปี 2539 ได้รับงบประมาณก่อสร้างตึกผู้ป่วยนอก โดยทำการก่อสร้างบนพื้นที่เดิมตึกผู้ป่วยใน(30 เตียงเก่า)ก่อสร้างเสร็จ ปี 2540 และได้เปิดให้บริการในปี 2541 ปี 2548 ได้รับงบประมาณก่อสร้างอาคารคลอดและผู้ป่วยใน 5 ชั้น แบบเลขที่ 8791(ตอกเสาเข็ม)เริ่มก่อสร้างปี 2549 กำหนดแล้วเสร็จในเดือนตุลาคม 2550 ปี 2551 ได้รับงบประมาณก่อสร้างอาคารรักษาพยาบาล โรงพยาบาลขนาด 400 เตียง แบบเลขที่ 8816 อาคาร คสล.4 ชั้น ดำเนินการก่อสร้างปี 2551 กำหนดแล้วเสร็จปี 2553
โรงพยาบาลชุมแพ มีเนื้อที่ทั้งหมด 2 ส่วน ดังนี้
ส่วนที่ 1 เป็นพื้นที่โรงพยาบาล มีเนื้อที่ 19 ไร่ 3 งาน ตารางวา และปี 2554 กรมธนารักษ์อนุมัติให้ใช้พื้นที่แขวงการทางขอนแก่นที่ 2 ชุมแพ ส่งคืนเพิ่ม 2 ไร่ 2 งาน
บ้านพักเจ้าหน้าที่และอาคารสถานที่ทำการศูนย์สุขภาพชุมชนศรีมงคลและศูนย์สุขภาพชุมชนสันติสุข มีเนื้อที่ 30 ตารางวา รวมเนื้อที่ 2 ส่วน 12 ไร่ 45 งาน
บุคลากรทางแพทย์

เวชศาสตร์ครอบครัว
เวชศาสตร์ฟื้นฟู
กุมารเวชศาสตร์
จักษุวิทยา
จิตเวชศาสตร์
รังสีวิทยาทั่วไป
รังสีวิทยาวินิจฉัย
วิสัญญีวิทยา
เวชปฏิบัติทั่วไป
เวชศาสตร์ฉุกเฉิน
ศัลยศาสตร์
ศัลยศาสตร์ออร์โธปิดิกส์
สูติศาสตร์-นรีเวชวิทยา
โสต ศอ นาสิกวิทยา
อายุรศาสตร์
แพทย์เพิ่มพูนทักษะ
พยาธิวิทยากายวิภาค
อาชีวเวชศาสตร์
ศัลยศาสตร์ยูโร
เวชศาสตร์ป้องกัน
ทันตกรรมทั่วไป
ทันตกรรมประดิษฐ์
หน่วยงานภายใน

องค์กรแพทย์
องค์กรพยาบาล
กลุ่มงานเภสัชกรรม
กลุ่มงานเทคนิคการแพทย์และพยาธิวิทยาคลินิก
กลุ่มงานอายุรกรรม
กลุ่มงานสุขศึกษา
กลุ่มงานจักษุวิทยา
ฝ่ายการเจ้าหน้าที่
ศูนย์เทคโนโลยีสารสนเทศ
แหล่งข้อมูลอื่น

สำนักงานสาธารณสุขจังหวัดขอนแก่น เก็บถาวร 2013-09-10 ที่ เวย์แบ็กแมชชีน
ระบบรายงานทรัพยากรสาธารณสุข เก็บถาวร 2010-03-29 ที่ เวย์แบ็กแมชชีน
แผนผังโรงพยาบาลชุมแพ